ISIGIDIMI SAMAXOSA, FEBRUARY 1, 1888.

11

Ukwanda kwe nkumsho.—Kubonakele kwi Mvo *Zaba- ntsundu* indawo eteta ngobunxamo babantu nababomvu ukukumsha. Londawo iyinyaniso. Uke wati omnye umfazi ontsundu osel’emdala akupiwa into ngum-Lungukazi otile wati ukubulela kwake elila inyembezi—*“Mesisi! Banya Dwebile* namhlanje.”

Utando yimfama.—Kuvakala ngamapepa elipezulu ukuba kuko umfazi obulewe ngumfokazi, waza wati akugqiba waya kuzixoma ngesijungqe sentambo esite kuba sisifutshane akafa. Kute kuba kusuke kwapalazeka abantu ukuputuma lomkosi wokufa kwalomfazi, wafunyanwa osapanyaza lomfo, wakululwa, kwati emzuzwini wade wabuya wanengqondo. Ute akubuzwa isizatu wati—Lo mfazi ndimbulala nje ndibangwa lutando, kuba ndemka ukuya kusebenza sasigqibene ngokuba uyakwendela kum, ke namhla ndite ndifika, ndafika sele ngu Nonantsi komnye umzi. Ke ndite kuba ndingenakupila ngapandle kwake, ndasendimbulala ukuze nam ndizibulale. Ke asikuko nokuba ndilusizi ndisuke andafa nje mna. Lento ihle e Doornhoek kwisitili sase Heidelberg.

Ukupela kotando.—Kutiwa indoda etile yase Achter Paarl egama lingu Jacobus Carolus ibulele umfazi wayo ngesizatu sokudinwa zingxolo neminye imisebenzi yake. Kutiwa kute kuba lomfo kade enyamezele, wade wati ngamhla utile umfazi eye kuvasa ingubo emlanjeni, waya lomfo kona, epete isixengxe (hatchet) wafika wamgaula entanyeni kuqala, wamqekeza ukakayi ngomva wezembe wati ukuncamisa wamnqamla intloko yahamba yodwa. Lento imbi kangaka yenzeka kwi fama ka Mr. Brockhuizen. Umfo lowo usezandleni, ityala lake lisezandleni zezipata- mandla.

Umhlahlo kwi Mvo Zabantsundu.—Kubonakala kuyawako umhlahlo okoyo kwa kona kwi *Mvo*, upakati ko Rev. C. Pamla no Mr. J. T. Jabavu. Unashwa lanina yena (u Mr. Pamla) lento ati akutelela ku Bayete wase Rini kaloku wokubulela impato ka Sir Gordon Sprigg, aze amenyelwe umhlahlo? Iyawa yininale kodwa.—[Ed. *Sigidimi.]*

Ukubulala okubi.—Liti ipepa lase Natal kuko um- Indiya obulele umfazi wake wamxabela ngezembe, watsho wafa, waye ebemngenele kunye nabantwana abatatu ngelo zembe likulu. Umfazi wafa kwa oko ke yena, omnye umntwana lite igqira uyakufa. Ababini ngati bayakupila kuba babesiwe e Sipitaleni zama-India. Igama lalombu- lali ngu Bamdanee. Ubanjiwe wafakwa entangeni. Kutiwe imbangeli yako konke oku bubukwele.

Igqira lakwa Zulu e America.—Kuvakala ukuba kuko umfundisi wakwa Zulu ongu Rev Charles W. Kilbon obeye e America ehamba negqira elingum-Tshaka u Dr. Nembula. Ke uke wenza inteto kwelozwe, eteta ngemi- kwa namasiko akwa Zulu, eteta pambi kwentlanganiso enkulu kunene, eyaba mnandi kunene kwabo babempulapula. U Dr. Nembula uyakubuya enendaba ezininzi kunene zapesheya kwamanzi ayakuzibalisela abantu bakwa Zulu mhla abuyayo.

Isigwebo esingumangaliso.—Liti ipepa lase Natal ate amakonxwa, akalazela impato apetwe ngayo etolongweni, ngokukodwa malunga nokutya. Kutiwa ke alike amisa amadoda asibozo ukuba ayingenise inteto yawo pambi kwemantyi. Ate ke akugqiba ukuzingenisa izikalazo zawo, agwetywa. Site isigwebo anetyala lokufumane amangalele into engekoyo aze agwetyelwa imivumbo elishumi elinambini endodeni, abuyela kwasetolongweni edane eyinko

Ingoz’embi—Ati amapepa kuko ingoz’embi ehlele u Hon- Mr. Ayliff. Kutiwa wakwel’ekalini bene Superintendent ye Convict Station u Mr. Dreyer, suke yapenuka yawa inqwelo leyo kuba amahashe ayotukile asuka ajika kufupi ati qwememe. U Mr. Ayliff lowo ujube waya wawa etyolweni lomti, waruneka ixwele kwabako netambo elapukileyo elunyaweni. Kwabako ingozana nako Mr. no Mrs. Dreyer abanyangwa ngu Dr. Ward.

Idabi lesigcau nesidungulu.—Liti ipepa eliyi *Free Press,* ite ndoda itile isahleli esitiyeni sayo, yeva abantwana bayo besiza bebaleka besiti—Bawo yiza kubona! Ite ifikile yabona into ekulu yesigcau, imane iriwulwa isuzelwa kakubi sisidungulu saye isigcau silalele kakubi ukunga isidungulu singahlala pantsi ukuze sisitandele ngentambo zaso, koko isidungulu besindwebele lonto kanye lento simane sisuzela sijajula ukuze singapinyelwa sisigcau. Siteke isidungulu sakuqonda ukuba isigcau sesiyoba zintlungu, sase siziposa pezu kwesigcau, sasisuzela kakubi sasitwaxa, sawa. pantsi isigcau safa kwapela silwe ngemisongelo

Icebetshu ne gcwizi.—Liti ipepa lase Dayimani kuko- intombazana (emhlope) ebudala bukwi 15 iminyaka, ete xa izakukwela kwi kali eya e Kimberley isuka e Beaconsfield suke kwati kuba kungaseko xa, yati xa isesitubeni se kali ezimbini, yagilwa lihashe yawa pantsi, yaba ngatini ukuvuka yayinqaba kuba sekukandanise namanqina amahashe. Kute kweso situba kwako abahlaba umkosi, besiti.— Bambani amahashe! kwafika abanye bayiti hlasi ngengubo- zayo bayirola, xa kanye iseliza kukwela ivili yangapambili,. yaba iyasinda ke ngoko.

Ukutiyelwa kwe mfene.—Liti ipepa lase Bofolo u Mr. W. Bubridge wase Boodberg uti xa abalayo—Ndide ndabambisa namhla ndakuba imfene ndizitiyele ngombona edyojwe nge tyefu nakuba kude ke kwazinyanga zingamhoyi nokumhoya oku lo mbona nokuba zinkobe zake, ndajokisa mna, kwade kwabonakala zimdla kaloku kuba pofu bezihlala ziza kumjoja, zicola inkozo nganye zizijoja, zizilahla zide zihlikihle nezandla pantsi zimshiye zimke. Namhlake zimdlile, sekuko ezifileyo, nanamhla kusenjalo.

[Bezinani na zakuxelisa inkau ka Mnyapa yona yanqabisela ama-Xosa ngokungafumane iyidle into ingakange iyijoje kuqala? Kutiwa ama-Xosa lawo ayemane eyiposela imizondo, yamane isenza amagxulu emitamo, sekuyinto emnandi kunene. Kute kwa kubon’ukuba kudala, wati omnye umfo ngokufeketa, wawudyoba ngentshongo umzondo, wawuposa, yawutinkwa kwase mlonyeni, yawuva selupakati ukuba unento engayitandiyo. Yasuka inkau yakala kwabanda amahlati, yatsho kwapuma no Mnyapa inkosi yayo, wabuza into eyenzileyo wasuka wadungudeliswa, wade wancama wemka. Kute ke emva koko ayilibazisa, ade abuye ayiposela kwa imizondo, yati kaloku ukulumka kwe nkewu ayake- ilinge ukufaka nto emlonyeni eyiposelwayo ingakange iyijoje, yaba yinqaba. Kude emzuzwini bati make badyobe omnye bakangele ukuba kotinina. Mawo-mawo! Ite yakuwujoja yawugibisela le kude, yakala yanga ibetwe ngumntu. Bezinani na ezi mfene ukuba zingenzi eloqinga le nkau? —Ed. *Sigidimi.]*

Igqira elikulu le mvula.—Ati amapepa inkosi yama Ndebele u Lobengula ligqira elikulu le mvula. Ama-Nde- bele sisizwe esikolwa kunene kukunqula iminyanya nezinye inkolo-nkolwana ezikoyo kuzo zonke izizwe ezintsundu. Ke kutiwa kuko uhlobo Iwesilo etwase ngaso inkosi leyo, esiti ukuba kuvakele ukuba ke sabonwa ngumntu waza wasiyeka, lomntu uba sengozini yokubulawa yinkosi ngenxa yeso sizatu. Ute ke umfo obalileyo obe kwelozwe, kute ngamhla utile, laye libalele kunene, kwafika abantu besosi- zwe bepete lonyamakazi isahleli, bafika sebevuma umhobe wemvula kakade.

Inxanxosi umncedi nompangi.—Ati amapepa ekubeni kuko umteto wokuba lentaka iyi nxanxosi mayingabulawa kuba inoncedo lokupungula inyoka. Ke kute besekukade kuko abagungqayo yilondawo kuba bebona ukuba ayidli zinyoka zodwa, wati unyana ka Mr. J. Webb wafumana izikwatsha ezilishumi nenyoka ezimbini, ipimpi nenyushu endlelweni ye nxanxosi, kanti kaloku idumele ukudla inyoka zodwa

Ukuvuya kwe nkosi.—Inkosi ivuye kunene, yayamke- la lonyamakazi yasel’imema intlombe yobugqira kwa oko yati namhla iyakuyinisa imvula. Uti ke lomfo ubalayo yati yakutsho inkosi ndasuka ndahleka, ndati andikolwa nkosi ukuba unako ukuyinisa imvula. Yasuka yahleka yati uyakubona ke namhla. Inyamakazi leyo yahlinzwa ihleli’ yarolwa isibindi sapekwa, kwenziwa namanye ke amatiletile.